 Ụmụakwụkwọ sitere ụlọakwụkwọ St Johns Science and Technical College dị nAlor nokpuru ọchịchị Idemili South nke steeti Anambra eritela ọlà nchara nasọmpi mba ụwa a kpọrọ International Festival of Engineering, Science and Technology, bụ nke weere ọnọdụ na Monastir nke mba Tunisia.  Asọmpi ahụ bụ nke were mkpụrụ ụbọchị iteghete, màlite nabalị iri abụọ na otù nke ọnwa Maachị wee ruo nabalị iri na itoolu, ma bụrụkwa nke ọ bụ ụmụakwụkwọ nọ nagbata ahọ iri na anọ wee ruo nagbata ahọ iri abụọ na otu sonyere na ya, bụ ndị sitere mba iri anọ sònyere na yaỤmụakwụkwọ Anambra ahụ gara ya bụ asọmpi bụ maazị Meshack Ugwuishi, maazị Onyedika Chuka-Umeora, maazị Chukwualụka Nwachukwu, na maazị Dominic Machi, ma bụrụkwa ndị nwetara mmeri site nihe ha jiri aka ha rụọ, bụ nke ha kpọrọ Adaptable Alternative Power Supply for Sub-Saharan Africa. Ya bụ akụrụngwa bụ igwe na-ewèta ọkụ, site nigwè solar bụ nke na-enyere ya aka ịdọta ike sitere nanyanwụ, jìgide ike ahụ wee na-ekesà ya dịka ọkụ nụlọ, ma ọ bụ nụlọ ọrụ.Nokwu ya nAwka dịka ọ na-anabata ndị ahụ, aka na-achị steeti ahụ bụ gọvanọ Willie Obianọ, nke onye nọchitere anya ya bụ osote ya bụ dọkịta Nkem Okeke kwupùtara nnọọ na steeti ahụ na-eme nke ọma na ngalaba agụmakwụkwọ nakwa ngalaba niile. O kwuru na Anambra nwere nnọọ ụmụakụkwọ nwere ezi ọgụgụ isi a chọrọ iji wee soro ndị sitere mba ụwa dị iche iche wee sọọ mpi ma nwetekwa mmeri dị ịtụ nanya, ma kwuo na naanị ihe ha chọrọ bụ agbamume na nkwàdo. O kwukwazịrị na ọchịchị nọ ugbua na steeti ahụ agaghị ada mbà chaa chaa na nkwàdo ọ na-enye ụmụakwụkwọ na ngalaba agụmakwụkwọ ya bụ steeti.Na mbụ nokwu mmalite ya, kọmishọna steeti ahụ na-ahụ maka agụmakwụkwọ, bụ ọkammụta Kate Omenụgha mere ka a mara na nturu ugo ahụ ụmụakwụkwọ ahụ nwètara bụ nihi ịgbà dara ụda gọvanọ Obianọ tigoro na ngalaba mmụta steeti ahụ. O kwuru na njikọ aka gọọmenti steeti ahụ na ndị ụka nihe gbasaara agụmakwụkwọ na-amịta nnọọ ezi mkpụrụ a tụrụ anya, ma kwuo na ha ga-akwàgide nkè ahụ. Ọ kpọkùzikwara ụmụakwụkwọ ka ha jisie ike nịgụ akwụkwọ ha na niji ohere ọma ha nwere ugbua wee kpọrọ ihe, nihi na uru dị na nke ahụ bụ akọcha akọcha. 